**SENSAS BALTIC CUP MIX FISHING 2016**

**SENSAS Baltijas kauss 2016 jauktajā (fīderis-pludiņš) makšķerēšanā.**

**Nolikums.**

**Sacensību mērķis**

Popularizēt makšķerēšanas sportu.   
Izmēģināt jauna veida  dažādus makšķerēšanas stilus apvienojošas sacensības.  
Piesaistīt  makšķerēšanas sportam jaunus  interesentus.

**Sacensību laiks un vieta**

Sacensības notiek divās kārtās **14.un 15. maijā**,  ūdenskrātuvē **Mazais Ansis** , Rubene (10km no Valmieras), 100m no šosejas Valmiera-Rīga , sacensību sektori būs izvietoti visapkārt ūdenskrātuvei.  
Precīzāka informācija par nokļūšanu būs atrodama [www.fishing.lv](http://www.fishing.lv/), [www.salmo.lv](http://www.salmo.lv) , <https://www.facebook.com/LatvijasMakskeresanasSportaFederacija/>  
Sacensības notiek ar LMSF atbalstu, tautas klases sacensību ietvaros.  
Atbildīgais organizators  - Normunds Grabovskis (LMSF), **t. 29224086, e-pasts : normunds.grabovskis@salmo.lv**  
Dalību sacensībām var pieteikt uz norādīto e-pastu vai ar SMS uz norādīto telefonu sākot **no 01.05. līdz 11.05.2016.**

**Sacensību dalībnieki**

Sacensībās var piedalīties jebkurš makšķernieks, kurš ir sasniedzis vismaz 10  gadu vecumu, kuram atbilstoši makšķerēšanas noteikumiem līdzi  ir derīga Makšķernieku karte un personu apliecinošs dokuments. Sacensību dalības maksa par divu dienu sacensībām ir noteikta **20** (divdesmit) eiro apmērā no viena dalībnieka (tajā iekļauta licenses maksa par 2dienu makšķerēšanu ūdenstilpnē).

**Sacesnību noteikumi**

Sacensības notiek, ievērojot Makšķerēšanas noteikumus Latvijas Republikas ūdenstilpēs un citus tiesību aktus, kuri ir spēkā attiecīgajā vietā.   
Sacensības tiek vērtētas tikai individuāli, visi dalībnieki, ar izlozes palīdzību,  tiks sadalīti 3-4-5 sektoros (atkarībā no dalībnieku skaita), tādējādi sadalot sacensību dalībniekus pa iespējami līdzīgiem upes posmiem.  
Makšķerēšanas ilgums vienā kārtā **5** stundas, sagatavošanās ilgums pirms katras kārtas ir **90** minūtes, no tām pēdējās **10** minūtēs pēc atsevišķa signāla  ir atļauts iebarot.

Dalībnieks vienlaicīgi drīkst izmantot vienu , jebkuras konstrukcijas pludiņmakšķeri vai fīderi, kas aprīkoti saskaņā ar starptautiskajiem šī makšķerēšanas veida noteikumiem un LČ nolikumiem, kuri atrodami [www.fishing.lv](http://www.fishing.lv/) Rezerves makšķeru skaits un veids nav ierobežots,  abu makšķerēšanas veidu apvienošana vienā makšķerē nav atļauta (pludiņu enkurošana, fīdera barotavu izmantošana štekermakšķerēm u.t.t.).    
Starptautisko noteikumu  un LČ attiecīgo nolikumu punktu nezināšana neatbrīvo dalībniekus no soda – rezultāta anulēšanas vai lielākās zivs atlaišanas, par ko lemj sacensību organizatori.  
Vienā sacensību kārtā drīkst izmantot līdz **20** litriem barības, šajā daudzumā tiek ieskaitīti gan zeme, gan smalkie akmeņi, gan visu veidu sausās un šķidrās piedevas, papildus barībai drīkstizmantot līdz 2,5 litri dzīvās ēsmas, no tiem motiļi ne vairāk kā 1 litrs.  
Apvienojot divus atšķirīgus makšķerēšanas veidus ir ieviestas korekcijas iebarošanā, - neatkarīgi no izmantotās makšķeres veida sportists  drīkst iebarot gan ar ar roku vai katapultu mestām barības bumbām, gan arī ar speciālajām fīdera barotavām. Pirms starta iebarošanai barības bumbas drīkst veidot ar divām rokām, sacensību laikā tikai ar vienu roku.

**Sacensību norise**

**13.05**. 2016 – brīvais treniņš, sportisti izvēlas treniņam jebkuru no iezīmētajiem sacensību sektoriem ,  sektoros drīkst makšķerēt  līdz 21.00

**14.05**.2016. –  pirmā sacensību diena  
8.30 - 9.20 -  dalībnieku reģistrācija un sacensību sektoru izloze  
9.30 – sacensību atklāšana  
10.30 – ieiešana sektoros un sagatavošanās sākums  
11.50  - iebarošana  
12.00 – sacensību sākums  
16.55 – 5 minūšu signāls  
17.00 – sacensību beigas

**15.05**.2016. – otrā sacensību diena  
7.50 – 8.30  - izloze  
9.00 – ieiešana sektoros un sagatavošanās sākums  
10.20 – iebarošana  
10.30 – sacensību sākums  
15.25 – 5 minūšu signāls  
15.30 – sacensību beigas  
17.00 – sacensību uzvarētāju apbalvošana

**Uzvarētāju noteikšana**

Ieņemto vietu katrā kārtā nosaka pēc sportista noķertā loma kopsvara, par izcīnīto vietu savā sektorā  sportistam tiek piešķirts ieņemtai vietai atbilstošs punktu skaits (piemēram, par 1.vietu – 1 punkts u.t.t.). Par sacensību uzvarētāju tiek atzīts sportists, kuram pēc divām sacensību kārtām ir vismazākais punktu skaits, vienādu punktu skaita gadījumā par uzvarētāju tiek atzīts sportists, kuram ir lielāks abās kārtās noķerto zivju kopsvars.

**Apbalvošana**

Dalībnieki, kuri divu dienu kopsummā ir izcīnījuši  pirmās trīs vietas saņem organizatoru balvas un medaļas, 1.vietas ieguvējs saņem  SENSAS kausu un galveno balvu.